|  |  |  |  |
| --- | --- | --- | --- |
|  |  |  | VEDLEGG 1 |
|  |  |  |  |
|  |  |  |  |
| Sak:  | Vår dato: |  | Vår ref.: |
| Økonomiske virkemidler på skogområdet - tildeling- retningslinjer og prioriteringer NMSK -2023 | 08.02.2023 |  | 2023/1900 |
|  |  |
| Til:  |  | Saksbehandler, innvalgstelefon |
|  |  | Gaute Arnekleiv, 73 19 92 85 |
|  |  |  |
| Kopi til: |  |  |

# Tildeling av tilskuddsmidler til skogbrukstiltak i Trøndelag 2023

1. **Innledning.**

 Tildeling og retningslinjer for tilskudd til skogbruksformål i 2023 er utarbeidet på bakgrunn av kommunenes innsendte behov for 2023, kriterier for tildeling jf. pkt. 3a) og møte i fagråd for skogbruk i Trøndelag 03.02.23 Dette tildelingsbrevet omfatter alle tradisjonelle ordninger hjemlet i forskrift om nærings- og miljøtiltak i skogbruket og forskrift om tilskudd til skogbruksplanlegging med miljøregistreringer. Ordningene med klimatilskudd til gjødsling og tettere planting av skog har i tillegg egne nasjonale faglige retningslinjer. Disse ordningene videreføres. Ett nytt klimatilskudd knyttet til ungskogpleie, vil komme i løpet av året. Skogordningene forvaltes i fagsystemet ØKS.

Fra og med i år er det bebudet at ubrukte midler ved årets slutt, ikke blir overført neste år, men trekkes inn til LUF fondet. For å øke muligheten for å benytte tildelingsramme og eventuelt å omdisponere midler, bør kommunene søke å få inn tilskuddssøknader tidligere enn før.

MERK: Vi setter en tydelig arbeidsfrist for kommunenes disponering av NMSK-midler. Den settes til og med mandag 4. desember. Etter denne dato kan Statsforvalteren trekke inn resterende midler til fordel for andre kommuner som har behov. Slik inntrekning kan skje uten nærmere varsel.

1. **Disponible midler for 2023**

Tabell 1: Disponible midler til skogbruksformål 2023

|  |  |  |  |
| --- | --- | --- | --- |
| **Formål** | **Tildeling 2023 fra landbruksdirektoratet** | **Overført fra 2022** | **Disponibelt 2023** |
| Skogkultur, tynning, miljøtiltak o.a. | 13 500 000 | 421 628 | 13 921 628 |
| Vegbygging og vanskelig terreng m.m. | 15 000 000 | 0 | 15 000 000 |
| Skogbruksplanlegging med miljøregistreringer | 0 | 5 772 279 | 5 772 279 |

1. **Fordeling av midler** Skogkultur, tynning og miljøtiltak

Kr 12 4000 tildeles kommunene i fylket etter vurdering basert på kriteriene; innsendte behov, oppnådd skogkulturaktivitet, avvirket kvantum siste 17 år og effektiv virkemiddelbruk.

Tabell 2: Fordeling av tilskuddsramme NMSK til skogkultur for 2023

|  |  |  |  |  |
| --- | --- | --- | --- | --- |
| **Kommune** | **Tildeling 2022** |  | **Kommune** | **Tildeling 2022** |
| **5001 Trondheim** | 200 000 |  | **5041 Snåsa** | 550 000 |
| **5006 Steinkjer** | 1 200 000 |  | **5042 Lierne** | 450 000 |
| **5007 Namsos** | 500 000 |  | **5043 Røyrvik** | 50 000 |
| **5014 Frøya** | 0 |  | **5044 Namsskogan** | 100 000 |
| **5020 Osen** | 50 000 |  | **5045 Grong** | 310 000 |
| **5021 Oppdal** | 90 000 |  | **5046 Høylandet** | 310 000 |
| **5022 Rennebu** | 320 000 |  | **5047 Overhalla** | 305 000 |
| **5025 Røros** | 10 000 |  | **5049 Flatanger** | 20 000 |
| **5026 Holtålen** | 210 000 |  | **5052 Leka** | 0 |
| **5027 Midtre-Gauldal** | 500 000 |  | **5053 Inderøy** | 350 000 |
| **5028 Melhus** | 650 000 |  | **5054 Indre Fosen** | 350 000 |
| **5029 Skaun** | 270 000 |  | **5055 Heim\*** | 410 000 |
| **5031 Malvik** | 270 000 |  | **5056 Hitra\*** | 0 |
| **5032 Selbu** | 660 000 |  | **5057 Ørland** | 20 000 |
| **5033 Tydal** | 150 000 |  | **5058 Åfjord** | 200 000 |
| **5034 Meråker** | 380 000 |  | **5059 Orkland** | 1 000 000 |
| **5035 Stjørdal** | 650 000 |  | **5060 Nærøysund** | 100 000 |
| **5036 Frosta** | 65 000 |  | **5061 Rindal** | 200 000 |
| **5037 Levanger** | 500 000 |  | **Sum Trøndelag** | **12 400 000** |
| **5038 Verdal** | 1 000 000 |  | **\*=Hitra og Heim har felles tildeling** |

Resten av tilskuddsrammen er til seinere fordeling i høst, se nærmere begrunnelse og omtale under pkt 4 a).

1. Vegbygging og vanskelig terreng**.**

Det settes av 1 100 000 kr til reservepott, se nærmere begrunnelse og omtale under pkt 4b. Skogsatsing Trøndelag vil søke regionene om til sammen 900 000 kr i støtte til vegplanlegging og vegpådriving i Trøndelag. Av praktiske årsaker holdes de 900 000 kr igjen på fylkesrammen.

Resten av potten på 13 000 000 kr tildeles kommunene i fylket regionvis etter en vurdering hvor opptil 20 % av potten tildeles til driftstilskudd. Øvrig 80 % er basert på innmeldte veganlegg og regionens skogbruksmessige størrelse i fylket. Landbruksdirektoratet har vært tydelige på at bruken av driftstilskudd må holdes på et lavt nivå. Bruken av driftstilskudd bør ikke overstige 20 % av regionens ramme.

Tabell 3: Fordeling av tilskuddsramme NMSK til vegbygging og taubane i 2023

|  |  |  |  |
| --- | --- | --- | --- |
| **Innherred/Nidaros** | **4,5 mill kr** | **Namdalen** | **4,0 mill kr** |
| 5001 | Trondheim |   | 5007 | Namsos |   |
| 5006 | Steinkjer |   | 5060 | Nærøysund |   |
| 5031 | Malvik |   | 5042 | Lierne |   |
| 5032 | Selbu |   | 5043 | Røyrvik |   |
| 5033 | Tydal |   | 5044 | Namsskogan |
| 5034 | Meråker |   | 5045 | Grong |   |
| 5035 | Stjørdal |   | 5046 | Høylandet |   |
| 5036 | Frosta |   | 5047 | Overhalla |   |
| 5037 | Levanger |   | 5049 | Flatanger |   |
| 5038 | Verdal |   | 5052 | Leka |   |
| 5041 | Snåsa |   |  |  |  |
| 5053 | Inderøy |   |  |  |  |
| **Lensa vest** | **2,0 mill kr** | **Fosen** | **1,0 mill kr** |
| 5061 | Rindal |   | 5020 | Osen |   |
| 5055 | Heim |   | 5054 | Indre Fosen |   |
| 5056 | Hitra |   | 5057 | Ørland |   |
| 5059 | Orkland |   | 5058 | Åfjord |   |
| 5029 | Skaun |   |   |  |   |
| 5014 | Frøya |   |   |   |   |
| **Gauldalen** | **1,5 mill kr** |  |  |  |
| 5021 | Oppdal |   |  |  |  |
| 5022 | Rennebu |   |  |  |  |
| 5025 | Røros |   |  |  |  |
| 5026 | Holtålen |   |  |  |  |
| 5027 | Midtre Gauldal |  |  |  |
| 5028 | Melhus |   |  |  |  |

Regionene fordeler rammen mellom kommunene og melder tilbake til Statsforvalter slik at vi kan fordele riktig sum til den enkelte kommune i fagsystemet øks. Fordelingen må være bekreftet av kommunene når den sendes Statsforvalteren.

1. Skogbruksplanlegging med miljøregistreringer.

Midlene disponeres og tildeles skogbruksplanprosjekter som er prioritert i hovedplan og som har ferske laserdata og flyfoto for skogbruksplanlegging. Av 2023 tildelingen prioriteres kommunene gamle Verran kommune i Steinkjer, Statskog Namsos, Osen og Steinkjer vest, Røros, Trondheim og Midtre Gauldal.

1. Nasjonal pott til miljøtiltak.

Nærmere avklaring om betingelser og tilskuddsramme vil komme etter hvert og publiseres på <https://www.landbruksdirektoratet.no/>

1. Tettere planting og gjødsling

Ordningene videreføres med samme innretning og retningslinjer som tidligere år. Midlene og ordningen har vært virksom noen år, er godt kjent og håndteres også i 2023 som en sentral ramme. Satsen for suppleringsplanting økes fra 30% til 40%. Søknadsfrister for ordningene framgår av pkt 9 Frister.

Det er varslet at et eget klimatilskudd for ungskogpleie vil bli innført i løpet av 2023, men innretning for dette er ennå ikke klart.

Tilskuddssatsene er for 2023 er som følger for de ulike tiltakene:

* Gjødsling: Inntil 50 % tilskudd
* Tettere planting ved nyplanting: Inntil 60 % tilskudd
* Suppleringsplanting: Inntil 40 % tilskudd
1. **Ekstra midler.**
2. Skogkultur, tynning og miljøtiltak

Kr 1 521 628,- er avsatt for senere tildeling. Dette for å sikre effektiv virkemiddelbruk. Erfaringsmessig vil aktiviteten variere mellom de ulike kommunene fra år til år. Reservepotten kan mot slutten av året tildeles kommuner med stor aktivitet. Høy skogkulturaktivitet vil være kriteriet. Dersom kommuner bruker opp opprinnelig tildelt pott ved å fastsette urimelig høye tilskuddssatser vil de bli lavest prioritert ved søknad om mer midler. I 2023 kan det søkes om ekstra tildeling innen den 15. september og 15. oktober.

**b)** Vegbygging og vanskelig terreng.

Vi holder av en reservepott på 1,0 mill. kr til etter høstens søknadsrunde. Vi ber derfor kommunene ved regionene om å sende inn et oppdatert behov for ekstramidler til vegbygging til Statsforvalteren i Trøndelag innen 15. september. Statsforvalteren kan da foreta en runde med tilleggsbevilgning på bakgrunn av reservepott og om det skulle dukke opp ekstramidler fra Landbruksdirektoratet.

1. **Ansvar og inntrekning av gamle midler.**

Det er viktig at tiltak som har fått tildelt midler kommer i gang raskt. Av tabell 4 nedenfor går det fram at betydelige summer er gitt i tilsagn til ulike prosjekter som ikke er ferdigstilt. Kommunene må bidra til at prosjektene blir gjennomført og avsluttet. Midler som ikke benyttes innen utgått arbeidsfrist må trekkes inn slik at midlene kan komme i omløp igjen.

Tabell 4: Oversikt over bevilgede midler i fylket.

|  |  |
| --- | --- |
| **Tilskuddsordning** | **Ansvar pr 01.01.2023 i kr** |
| Skogbruksplanlegging | 11 733 108  |
| Skogprosjekter, avsatt av kommunene | 3 589 628 |
| Skjøtsel miljø | 0  |
| Drift i vanskelig terreng m.m | 3 695 959 |
| Vegbygging | 41 635 738  |
| Vegplanlegging, avsatt av SFTL/kommunene | 842 636  |

1. **Retningslinjer.**
2. For midlene til vegbygging og vanskelig terreng m.m. og for tilskudd til skogkultur, tynning,

miljøtiltak og andre tiltak må kommunene lage egne retningslinjer for bruken av midlene, jf § 3 i NMSK-forskriften: *Det skal fastsettes overordnede retningslinjer for prioritering av søknader. Slike retningslinjer skal utarbeides i dialog mellom Statsforvalteren, kommunene og næringsorganisasjonene i skogbruket lokalt.* Statsforvalteren oppfordrer kommunene til å samarbeide og lage felles retningslinjer innenfor regionene.

1. Skogkultur mm. Det vises til tidligere gjennomgang av og veiledning om de kommunale retningslinjene.

Statsforvalteren forventer at bruken av skogbruksmidler i kommunene bidrar til å oppnå målene i Regional Skog og Klimaprogram for Trøndelag (RSK). Tilskuddssatser meldes inn på eget skjema jf. vedlegg 2.

For 2023 ber Statsforvalteren kommunene ved fastsettelse av tilskuddssatser, ta hensyn til at det er et betydelig etterslep i ungskogpleien, videre at avvirkningen er høy og at vi har begrenset tilskuddsramme.

Statsforvalteren anbefaler at tilskuddsnivået legges slik at man finner rom for tilskudd til de viktigste tiltakene, der ungskogpleie bør prioriteres.

Det står mye ubrukt skogfond i fylket og det oppfordres til større fokus på skogfond som finansieringskilde til skogkulturtiltakene. Statsforvalteren anbefaler kommunene å tenke nøye gjennom tilskuddsnivået til nyplanting. Vi vil anbefale følgende satser for tilskudd i fylket:

* Planting 1,20 kr med maks 20 % i skogstrøk og 1,8 kr med maks 30% i kyst/fjellstrøk.
* Ungskogpleie 225 kr med maks 50 % i hele Trøndelag
* Markberedning 200 kr med maks 40 % i hele Trøndelag

Vi anbefaler kommunen å benytte en rimelig makssats i de tilfeller der tilskudd gis pr. stk eller pr daa. Dette for å sikre et forsvarlig tilskuddsnivå der tiltak har lav kostnad.

Statsforvalteren anbefaler også at kommunene legger til grunn “Standard utplantingstall for vanlig gran i Trøndelag" (2012). I store deler av proveniensområdene i Trøndelag benyttes nå foredla plantemateriale fra Undesløs frøplantasje. Kommunen bør bidra til økt plantetetthet i tråd med tabell for foredla frø, og samtidig markedsføre tilskudd til tettere planting.

Anbefalinger om bruken av NMSK- skogkulturmidler til andre tiltak jf. forskriftens §8, ble utarbeidet og formidlet kommunene høsten 202. Vi ber om at disse legges til grunn i slike saker.

1. **Dialog gjennom året.**

Statsforvalteren ønsker god og tett dialog med dere i kommunene gjennom hele året og vi planlegger derfor dialog gjennom regionale møter i 1. halvår 2023. Det tas det også sikte på å arrangere en todagers skogsamling for skogforvaltningen og prosjektet Skogsatsing Trøndelag høsten 2023.

1. **Kontroll.**

Kommunen skal i nødvendig utstrekning kontrollere at tiltakene er gjennomført i tråd med forutsetningene, jf NMSK-forskriften.

Kommunen skal gjennomføre risikobasert feltkontroll på minimum 5% av alle omsøkte tiltak hvert år. Alle kommuner skal gjennomføre minst 3 feltkontroller årlig. Statsforvalteren oppfordrer til en større kontrollaktivitet enn 5 %, for å få god nok kunnskap om forholdene i egen kommune. Risikobasert kontrollplan skal være utarbeidet innen 1. april. Feltkontroller skal være ferdigstilt i søknadsåret eller dokumentert pågående for saker som har kommet inn sent i året.

Statsforvalteren registrert en kraftig forbedring i kontrollaktiviteten i 2023. 17% av alle skogkulturtiltak ble kontrollert. 6 kommuner hadde ikke registrert kontroller i ØKS. De fleste av disse har få saker.

1. **Frister**
* 1. april Frist for innsending av overordna retningslinjer med vedtatte

 tilskuddssatser for 2023, og skjema for NMSK-tilskudd til

 skogkultur, tynning og miljøtiltak. Frist for ferdigstillelse av

 risikobasert kontrollplan.

* 1. september Søknadsfrist for vårplanting tilskudd til tettere planting og

 suppleringsplanting

* 15. september Søknad om tilskudd til gjødsling til kommunene
* 15. september Søknad om ekstra tilskuddsramme NMSK skogkultur og vegbygging

 og vanskelig terreng.

* 1. oktober Søknadsfrist tilskudd til miljøtiltak i skog
* 15. oktober Søknad om ekstra tilskuddsramme NMSK skogkultur
* 10. november Frist for innsending av behov for NMSK-midler 2023
* 25. november Søknadsfrist for høstplanting tilskudd til tettere planting og

 suppleringsplanting

* 4. desember Siste frist for innlegging av søknader om tilskudd i fagsystemet.

 Resterende ramme trekkes inn av Statsforvalteren.